Diari Oficial de la Generalitat Valenciana


Sumari del DOGV 9203, del 27-10-2021 (2021/10648)

Informació publica de l'extinció del llistat de sol·licitants d'habitatge públic, per l'entrada en vigor del Registre Únic de Sol·licitants d'Habitatge.
--------------------------------------------------------------------------------------------------------------------------------------------------------

### Dades del document

Número de DOGV
:   9203

Data del DOGV
:   27-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10058


Organisme emissor
:   Entitat Valenciana d'Habitatge i Sòl

Tipus de document
:   Anunci

Informació publica de l'extinció del llistat de sol·licitants d'habitatge públic, per l'entrada en vigor del Registre Únic de Sol·licitants d'Habitatge. [2021/10767]  
D'acord amb el Decret 106/2021, de 6 d'agost, del Consell, del Registre d'Habitatge de la Comunitat Valenciana (DOGV 14.09.2021), a partir de l'1 d'octubre de 2021, la Generalitat disposarà d'un únic registre de sol·licitants d'habitatge que ha d'agrupar tots els que actualment estan en funcionament.  
Aquest nou registre té com a objectius entre altres:  
- Garantir la prioritat a les persones més vulnerables  
- Disposar d'una base de dades actualitzada que permeta impulsar les polítiques d'habitatge en funció de les necessitats reals de les persones i unitats de convivència  
- Agilitar el procés d'adjudicació dels habitatges del parc públic  
  
- Unificar els tràmits per a les persones i unitats de convivència sol·licitants  
L'entrada en vigor del nou registre extingeix l'actual llistat de sol·licitants d'habitatge públic, de tal manera que els qui figuren inscrits en les bases de dades d'EVHA com a sol·licitants, hauran de renovar la inscripció.  
El llistat de sol·licitants vigent a l'entrada en vigor del decret es pot consultar en el següent enllaç: www.evha.es  
A partir de l'1 d'octubre ja es pot renovar aquesta inscripció a través de la web de la Conselleria d'Habitatge i Arquitectura Bioclimàtica.  
L'aplicació informàtica li demanarà una sèrie de dades sobre la seua unitat de convivència per a procedir a la correcta adjudicació d'un habitatge adequat a les seues necessitats. És molt important que les dades que s'aporten siguen reals, ja que la falta de veracitat suposarà la pèrdua del dret a l'adjudicació.  
La inscripció es realitza directament a través del següent enllaç:  
https://www.gva.es/es/inicio/procedimientos'id\_proc=21728  
Les persones que ja havien sol·licitat habitatge del patrimoni públic de la Generalitat hauran de renovar la inscripció abans del 31 de març de 2022 per a mantindre la màxima antiguitat.  
Per a donar-li suport en la realització de la renovació de la seua inscripció a través de la web pot acudir a les oficines d'EVHA. Recorde que actualment només s'atén en oficina amb cita prèvia i que pot sol·licitar-la en internet en la pàgina web www.evha.es o en els telèfons:  
- Oficina d'Alacant: 688 404 316  
€ Oficina de València 041 146 408, 079705515, 934974249  
€ Oficina de Castelló de la Plana: 012  
A més, es pot sol·licitar cita prèvia en els serveis territorials d'Habitatge i Arquitectura Bioclimàtica perquè s'assistisca en la tramitació telemàtica de l'expedient.  
Els ajuntaments o les mancomunitats, especialment els que disposen d'oficines XALOC, també poden assessorar, i poden presentar la sol·licitud telemàticament, autoritzats per les persones sol·licitants.  
  
  
València, 22 d'octubre de 2021.- El director general de l'Entitat Valenciana d'Habitatge i Sòl: Cesar Jimenez Domenech.